હવે ગૂગલ ક્રોમકાસ્ટ ઉપરાંત, એમેઝોન ફાયર ટીવી સ્ટિક ભારતમાં લોન્ચ થઈ ગઈ છે. બીજી તરફ ટાટા સ્કાય, વીડિયોકોન જેવી ડીટુએચ ટીવી સર્વિસીઝ પોતાના સેટટોપબોક્સને સ્માર્ટ બનાવી રહી છે. રિલાયન્સ જિઓએ સ્માર્ટફોનમાં ફ્રી ઓફરથી જબરજસ્ત ઉથલપાથલ મચાવી દીધી છે એ જ રીતે એ ટૂંક સમયમાં ડીટુએચ અથવા કેબલ દ્વારા ટીવી માર્કેટમાં પણ ધમાકેદાર રીતે પ્રવેશે તેવી શક્યતા છે. પરંતુ આ બધામાં અત્યારે સૌથી નોંધપાત્ર છે, હજી ગયા મહિને જ લોન્ચ થયેલ ‘એરેટલ ઇન્ટરનેટ ટીવી’ સર્વિસ.